இஸ்லாத்தில் ஒரு போதும் தீவிரவாதத்தை ஏற்றுக்கொள்ளவும் இல்லை அனுமதிக்கப்படவும் இல்லை. இலங்கை முஸ்லிம்கள் ஐ.எஸ். பயங்கரவாத அமைப்பிற்கு எதிரானவர்கள். இலங்கை முஸ்லிம்கள் ஒருபோதும் இவ்வாறான பயங்கரவாத அமைப்புகளை ஏற்றுக்கொண்டதில்லை. அதற்கான நல்ல உதரணங்களை கடந்த காலங்களில் நாம் அவதானித்துள்ளோம். அதேபோல் ஐ.எஸ். அமைப்பினை எதிர்த்து உலமா சபையின் தலைவர் இலங்கை வானொலியில் 2014 ஆம் ஆண்டு உரையாற்றியுள்ளார். அத்துடன் 2015 ஆம் ஆண்டு இந்த ஐ.எஸ். அமைப்பு உள்ளிட்ட பயங்கரவாத அமைப்புகளுக்கு எதிராக 12 முஸ்லிம் அமைப்புகள் அறிக்கையொன்றும் வெளியிட்டுள்ளன.